THANI รูดหนัก 21% หลังขึ้น XD ปันผลเป็นหุ้น-เงินสดวันนี้
THANI รูดหนัก 21% หลังขึ้น XD ปันผลเป็นหุ้น-เงินสดวันนี้ ล่าสุด ณ เวลา 10.25 น. อยู่ที่ 7.30 บาท ลบ 1.95 บาท หรือ 21.08% สูงสุดที่ 7.70 บาท ต่ำสุดที่ 7.30 บาท ด้วยมูลค่าซื้อขาย 21.01 ล้านบาท
8 มี.ค. 2561

ผู้สื่อข่าวรายงานว่า ราคาหุ้น บริษัท ราชธานีลิสซิ่ง จำกัด (มหาชน) หรือ THANI ล่าสุด ณ เวลา 10.25 น. อยู่ที่ 7.30 บาท ลบ 1.95 บาท หรือ 21.08% สูงสุดที่ 7.70 บาท ต่ำสุดที่ 7.30 บาท ด้วยมูลค่าซื้อขาย 21.01 ล้านบาท

โดยราคาหุ้น THANI ปรับตัวลงแรงหลังขึ้นเครื่องหมาย XD ในวันนี้ (8มี.ค.) ซึ่ง THANI จ่ายปันผลเป็นเงินสดจำนวน 0.03 บาทต่อหุ้น และจ่ายปันผลเป็นหุ้นอัตรา (หุ้นเดิม :หุ้นปันผล) 4 : 1 และกำหนดจ่ายเงินปันผลในวันที่ 27 เม.ย.2561
อนึ่งการขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล